Source: http://docplayer.hu/42156008-Partfogo-felugyelet-vegrehajtasa-kozerdeku-munka-buntetes-kornyezettanulmany-partfogo-felugyeloi-velemeny-utogondozas.html
Timestamp: 2018-10-18 21:08:09+00:00

Document:
Pártfogó felügyelet végrehajtása Közérdekű munka büntetés Környezettanulmány Pártfogó felügyelői vélemény Utógondozás... - PDF
Download "Pártfogó felügyelet végrehajtása Közérdekű munka büntetés Környezettanulmány Pártfogó felügyelői vélemény Utógondozás..."
1 Pártfogó felügyelet végrehajtása... 1 Közérdekű munka büntetés... 4 Környezettanulmány... 6 Pártfogó felügyelői vélemény... 8 Utógondozás Büntetőügyekben alkalmazott közvetítői tevékenység... 12
2 PÁRTFOGÓ FELÜGYELŐI TEVÉKENYSÉG Ügycsoport megnevezése: Pártfogó felügyelet végrehajtása Ügycsoport rövid leírása: A pártfogó felügyelet célja, hogy az ügyészség vagy bíróság által alkalmazott intézkedés vagy büntetés tartama alatt, az elkövető ellenőrzésével és támogatásával csökkentse a bűnismétlés veszélyét. Magyarországon a pártfogó felügyelet járulékos jellegű, valamely más büntetéshez vagy intézkedéshez kapcsolódik. A pártfogolt köteles a jogszabályban és a határozatban előírt általános és külön magatartási szabályokat betartani, a pártfogó felügyelővel rendszeresen kapcsolatot tartani, számára az ellenőrzéséhez szükséges információkat megadni. A pártfogó felügyelő a segítő és ellenőrző funkcióit gyakorolva törekszik a bűnismétlés megelőzésére, illetve az intézkedés jogszerű végrehajtására. A pártfogó felügyelet sajátossága a magatartási szabályok előírása. A magatartási szabályok egy része jogszabályban meghatározott, általános magatartási szabály például, hogy a pártfogolt képessége szerint dolgozzék vagy tanuljon és törvénytisztelő életmódot folytasson. Lehetőség van arra is, hogy az ügyész, illetve a bíróság az ügy és a terhelt körülményeihez igazodva, a pártfogó felügyelő által jogkövetkezmények terhe mellett számon kérhető külön magatartási szabályt előírjon, ami a pártfogó felügyeletet különösen egyéniesített szankcióvá teszi. A pártfogó felügyelet végrehajtása pártfogolási terv alapján folyik, amely meghatározza a konkrét esetben elérendő célokat, ennek lehetséges eszközeit, illetve az ezt veszélyeztető körülményeket. A pártfogó felügyelő a pártfogolási tervben meghatározott időközönként, általában havi rendszerességgel találkozik a terhelttel, meghallgatja az életkörülményeiben, életvitelében bekövetkezett változásokról, ellenőrzi a magatartási szabályok betartását, szükség esetén tanácsot vagy segítséget nyújt a munkahelykeresésben, életvezetési, egészségügyi, szociális illetve bármely, a társadalmi integrációhoz kapcsolódó probléma esetén. Az egyéni esetkezelés kiegészítéseként célszerű módszer a csoportos esetkezelés, amely külön magatartási szabályként is előírható (pl. munkaerő-piaci, életvezetési, agressziókezelő foglalkozásokon való részvétel.) A csoportos foglalkozások elsősorban a szociális készségek fejlesztésére irányulnak, az érintett pártfogoltak viselkedéskorrekcióját, társadalmi adaptációját segítik elő. 1
3 A pártfogó felügyelet alá helyezhető terheltek köre: Pártfogó felügyelet rendelhető el a) a vádemelés elhalasztásának tartamára, b) a feltételes szabadság tartamára, c) a próbára bocsátás próbaidejére, d) a szabadságvesztés felfüggesztésének próbaidejére, ha annak eredményes elteltéhez az elkövető rendszeres figyelemmel kísérése szükséges. Pártfogó felügyelet alatt áll az a visszaeső, akit feltételes szabadságra bocsátottak, próbára bocsátottak, vagy akivel szemben a szabadságvesztés végrehajtását felfüggesztették. Kiutasítás mellett pártfogó felügyelet elrendelésének nincs helye. Fiatalkorúak esetében a törvény erejénél fogva pártfogó felügyelet alatt áll az, akivel szemben a vádemelést elhalasztották, próbára bocsátották, felfüggesztett vagy részben felfüggesztett szabadságvesztésre ítélték, javítóintézetből ideiglenesen, vagy szabadságvesztésből feltételes szabadságra bocsátották. Szükséges iratok: A pártfogó felügyelet alatt álló a pártfogói meghallgatásra személyazonosításra alkalmas igazolvánnyal köteles megjelenni. Jelentkezési kötelezettség teljesítésére hol van lehetőség? A pártfogó felügyelet alatt álló személyt erről a pártfogó felügyelő jegyzőkönyvben tájékoztatja. A pártfogó felügyelet tartama: A határozatban, illetve jogszabályban megállapított ideig. Kapcsolódó jogszabályok: A Büntető Törvénykönyvről szóló évi IV. törvény; A büntetőeljárásról szóló évi XIX. törvény; A büntetőügyekben alkalmazható közvetítői tevékenységről szóló évi CXXIII. törvény; 2
4 A büntetések és az intézkedések végrehajtásáról szóló évi 11. törvényerejű rendelet; A szabadságvesztés és az előzetes letartóztatás végrehajtásának szabályairól szóló 6/1996. (VII. 12.) IM rendelet; A büntetőügyekben hozott határozatok végrehajtása során a bíróságokra és egyéb szervekre háruló feladatokról szóló 9/2002. (IV. 9.) IM rendelet; A Pártfogó Felügyelői Szolgálat tevékenységéről, valamint ehhez kapcsolódóan egyes igazságügyminiszteri rendeletek módosításáról szóló 17/2003. (VI. 24.) IM rendelet; A pártfogó felügyelői tevékenységgel kapcsolatos rendőri feladatok végrehajtásáról szóló 21/2007. (V. 23.) IRM rendelet; A kábítószer-függőséget gyógyító kezelés, kábítószer-használatot kezelő más ellátás vagy megelőző-felvilágosító szolgáltatás szabályairól szóló 42/2008. (V. 16.) EüM-SZMM együttes rendelet. Osztályvezetők: Molnár József Felnőtt Korú Bűnelkövetők Pártfogó Felügyelői Osztálya Ügyfélfogadás: szszb_isz_i_4 számú melléklet szerint Nyíregyháza, március 9. Szabolcs-Szatmár-Bereg Megyei Kormányhivatal osztályvezető s.k. 3
5 PÁRTFOGÓ FELÜGYELŐI TEVÉKENYSÉG Ügycsoport megnevezése: Közérdekű munka büntetés Ügycsoport rövid leírása: A közérdekű munka büntetésre ítélt elkövető a bíróság döntése alapján minimum 42 óra maximum 300 óra ingyenes munkát végez a köz javára. A közérdekű munka gyakorlati végrehajtásával kapcsolatos feladatokat a jogalkotó a pártfogó felügyelőkre bízta, míg az elkövető személyét érintő döntések meghozatalát a büntetés-végrehajtási bíró hatáskörébe utalta. A pártfogó felügyelők feladata a lehetséges munkahelyek felkutatása, együttműködésbe vonása, a büntetés letöltésének szervezése, valamint a végrehajtás folyamatos ellenőrzése, tehát jogszabályi feltételeknek megfelelő és a közérdekű munkára ítéltek közhasznú célra történő foglalkoztatását vállaló munkahelyek biztosítása. A munkakötelezettség megszegése esetén a pártfogó felügyelő javaslatot tesz a közérdekű munka büntetés fogházban végrehajtandó szabadságvesztésre történő átváltoztatására. Ilyen esetben egy napi szabadságvesztésnek 6 óra munkavégzés felel meg. Közérdekű munka büntetésre ítélhetők köre: - egyrészt, ha a Btk. az adott bűncselekményre kiszabható büntetések között lehetőséget ad a bíróság részére ennek kiszabására - másrészt, ha az elítélt egészségi állapota szerint előreláthatólag képes a munkát elvégezni - a terhelt az ítélet jogerőre emelkedésének időpontjában a 16. életévét betöltötte Szükséges iratok: Az elítélt pártfogói meghallgatásra személyazonosításra alkalmas igazolvánnyal köteles megjelenni. A közérdekű munka büntetés letöltésére hol van lehetőség? 4
6 Az elítéltet erről a pártfogó felügyelő jegyzőkönyvben tájékoztatja. Kisebb településeken jellemzően az önkormányzatnál, nagyobb városokban nem profitorientált szervezeteknél. A közérdekű munka tartama: A bíróság határozatában meghatározott tartamban, legalább 42 óra, legfeljebb 300 óra. Kapcsolódó jogszabályok: A Büntető Törvénykönyvről szóló évi IV. törvény; A büntetőeljárásról szóló évi XIX. törvény; A büntetések és az intézkedések végrehajtásáról szóló évi 11. törvényerejű rendelet; A szabadságvesztés és az előzetes letartóztatás végrehajtásának szabályairól szóló 6/1996. (VII. 12.) IM rendelet; A büntetőügyekben hozott határozatok végrehajtása során a bíróságokra és egyéb szervekre háruló feladatokról szóló 9/2002. (IV. 9.) IM rendelet; A Pártfogó Felügyelői Szolgálat tevékenységéről, valamint ehhez kapcsolódóan egyes igazságügyminiszteri rendeletek módosításáról szóló 17/2003. (VI. 24.) IM rendelet; A pártfogó felügyelői tevékenységgel kapcsolatos rendőri feladatok végrehajtásáról szóló 21/2007. (V. 23.) IRM rendelet; Osztályvezetők: Molnár József Felnőtt Korú Bűnelkövetők Pártfogó Felügyelői Osztálya Ügyfélfogadás: szszb_isz_i_4 számú melléklet szerint Nyíregyháza, március 9. Szabolcs-Szatmár-Bereg Megyei Kormányhivatal osztályvezető s.k. 5
7 PÁRTFOGÓ FELÜGYELŐI TEVÉKENYSÉG Ügycsoport megnevezése: Környezettanulmány Ügycsoport rövid leírása: A fiatalkorú gyanúsítottakkal szemben folyó büntetőeljárás során a nyomozóhatóság környezettanulmány elkészítését rendeli el. Ebben az esetben a pártfogó felügyelő feltérképezi a fiatalkorú családi helyzetét, életkörülményeit, bűncselekmény elkövetéséhez vezető okokat, a terhelt ehhez fűződő viszonyát. Az eljáró hatóság környezettanulmány beszerzését rendelheti még el fiatalkorú felkészítő részlegbe helyezése, szabadságvesztés félbeszakítása iránti kérelem indokoltságának ellenőrzése, az államot illető bűnügyi költség és rendbírság elegendő döntés előkészítése, illetve kegyelmi eljárás ügyében. A felnőtt korú személyek esetében a pártfogó felügyelő által készített környezettanulmányok többsége a büntetés-végrehajtási intézetek megkeresése alapján büntetés-félbeszakítás ügyében készül, de kegyelmi kérelem benyújtását követően is készületek az első fokon eljárt bíróság illetve a Kegyelmi Főosztály megkereséseire. Az elkészített és megküldött környezettanulmányok tartalmazták az érintettnek és a hozzátartozóknak a meghallgatását, a környezetet értékelő elemzést, továbbá a rendőrségnek, az önkormányzatoknak és a gyámhivataloknak az üggyel kapcsolatos véleményét és annak értékelését is. A környezettanulmány elkészítése esetén kapok-e előzetes értesítést? A pártfogó felügyelő nem köteles előzetesen értesíteni a terheltet a környezettanulmány időpontjáról. Amennyiben ezzel kapcsolatban mégis kap értesítést és az időpont alkalmatlan, értesítse a pártfogó felügyelőt ennek okáról. 6
8 Kapcsolódó jogszabályok: - fiatalkorúakkal szemben folytatott büntetőeljárás Be. 453.(2) ) - fiatalkorú felkészítő részlegbe helyezése 6/1996. (VII.12.) 209..(1) - szabadságvesztés félbeszakítása iránti kérelem indokoltságának ellenőrzése 6/1996. (VII.12.) 179..(1) - az államot illető bűnügyi költség és rendbírság elegendő döntés előkészítése, illetve kegyelmi eljárás ügyében 9/2002. IM (IV.9) rendelet 105. (2) - együttműködési megállapodás alapján (elsősorban enyhébb végrehajtási fokozatba helyezés előtt) Osztályvezetők: Molnár József Felnőtt Korú Bűnelkövetők Pártfogó Felügyelői Osztálya Ügyfélfogadás: szszb_isz_i_4 számú melléklet szerint Nyíregyháza, március 9. Szabolcs-Szatmár-Bereg Megyei Kormányhivatal osztályvezető s.k. 7
9 PÁRTFOGÓ FELÜGYELŐI TEVÉKENYSÉG Ügycsoport megnevezése: Pártfogó felügyelői vélemény Ügycsoport rövid leírása: A pártfogó felügyelői vélemény lényege, hogy a terhelt személyét, életkörülményeit, a bűncselekmény elkövetéséhez vezető oksági folyamatot olyan szemszögből vizsgálja, amely egyébként a büntetőeljárás más adataiból nem, vagy nem feltétlenül ilyen részletességgel derülne ki. Alapvetően abban különbözik a környezettanulmánytól, hogy kevésbé objektív, a pártfogó felügyelő konkrét javaslatokat tehet különböző intézkedések megtételére, külön magatartási szabályok alkalmazására. Kötelező elrendelni fiatalkorúval szembeni vádemelés elhalasztását megelőzően, közérdekű munka büntetés végrehajtási helyének kijelölését megelőzően. Emellett számos esetben van alternatív lehetősége az eljáró hatóságnak a megalapozott döntés meghozatala érdekében pártfogó felügyelői vélemény beszerzésére. Pártfogó felügyelői vélemény elkészítése esetén kapok-e előzetes értesítést? A pártfogó felügyelő nem köteles előzetesen értesíteni a terheltet a pártfogó felügyelői vélemény időpontjáról. Amennyiben ezzel kapcsolatban mégis kap értesítést és az időpont alkalmatlan, értesítse a pártfogó felügyelőt ennek okáról. Kapcsolódó jogszabályok: - Felnőtt korú terhelttel szemben alkalmazható vádemelés elhalasztása alkalmazása kapcsán, külön magatartási szabály előírását megelőzően [Be ának (1) bekezdése] - Fiatalkorúval szembeni vádemelés elhalasztását megelőzően Be ának (2) - A közérdekű munka büntetés végrehajtási helyének kijelölését megelőzően 9/2002. (IV.9) IM rendelet 63. (2) - A büntetés vagy az intézkedés alkalmazása előtt [Be. 114/A. -ának (1) bekezdése] 8
10 - A közvetítői eljárásra utalás előtt készítendő pártfogó felügyelői vélemény [Be. 114/A. -ának (1) bekezdése] - A feltételes szabadságra bocsátásról szóló határozat meghozatala előtt Bv. tvr. 8. -ának (1) bekezdés - A közérdekű munka helyébe lépő szabadságvesztés megkezdésére vonatkozó halasztási kérelem kapcsán, szabadságvesztésre való átváltoztatása kapcsán, végrehajtásának félbeszakítása kapcsán Bv. tvr. 11/A. -ának (6), Bv. tvr ának (2), Bv. tvr A magatartási szabályok módosítását megelőzően Bv. tvr A felfüggesztett szabadságvesztés utólagos elrendelését megelőzően Bv. tvr ának (2) bekezdése - Kegyelmi eljárásban Bhr ának (2) bekezdése Osztályvezetők: Molnár József Felnőtt Korú Bűnelkövetők Pártfogó Felügyelői Osztálya Ügyfélfogadás: szszb_isz_i_4 számú melléklet szerint Nyíregyháza, március 9. Szabolcs-Szatmár-Bereg Megyei Kormányhivatal osztályvezető s.k. 9
11 PÁRTFOGÓ FELÜGYELŐI TEVÉKENYSÉG Ügycsoport megnevezése: Utógondozás Ügycsoport rövid leírása: A pártfogó felügyelő szerepe az alternatív büntetések végrehajtása mellett a legsúlyosabb bűncselekmények elkövetői esetében is jelentős. Az utógondozás célja, hogy a szabadságvesztésből szabadulónak, elbocsátottnak a társadalom védelme érdekében, az ismételt bűnelkövetés megelőzése céljából segítséget nyújtson a reintegrációhoz és az ehhez szükséges szociális feltételek megteremtéséhez óta az utógondozás már a szabadulás várható időpontja előtt hat hónappal megkezdődik. A segítségnyújtás a szabadulás után is folytatódhat, ha azt a volt elítélt a szabadulás után kéri. A pártfogó felügyelő többek között segít a lakhatási kérdések megoldásában, a munkahelykeresésben, iratok beszerzésében és egyéb hivatalos ügyek elintézésében. A pártfogó az utógondozottat a szolgálattal együttműködő egyházi, karitatív vagy egyéb szervezetekhez irányíthatja, indokolt esetben, kis összegű segélyben részesítheti. Az utógondozás egyszerre szolgál szociális és bűnmegelőzési célokat is, mivel a visszaesés egyik fő oka a fenti viszonyok rendezetlensége és a kilátástalanság érzése, amelyen a pártfogó az utógondozott közreműködése mellett változtatni képes. Az utógondozás másik, fontos területe a terhelt családjának felkészítése az elítélt visszafogadására. Utógondozottak köre: Azok az elítéltek, akik pártfogó felügyelet elrendelése nélkül szabadulnak, segítségért fordulhatnak a pártfogó felügyelőhöz. Anyagi segítségnyújtásra nincs lehetőség. Szükséges iratok: Az elítélt pártfogói meghallgatásra szabadulási igazolását és ha azzal rendelkezik, személy azonosításra alkalmas igazolványát hozza magával. 10
12 Milyen konkrét segítséget adhat a pártfogó felügyelő? Kérelmek, beadványok megfogalmazása, telefonhívások lebonyolítása, hivatalos ügyekben tájékoztatás nyújtása, közreműködés álláskeresésben. Az utógondozás tartama: A szabadulást megelőző 6. hónaptól, javítóintézetből ideiglenes elbocsátás esetén ezt megelőző 2. hónaptól. A pártfogó felügyelő akkor is segítséget nyújt az elítéltnek, ha azt az elítélt a szabadulás után egy éven belül kéri. Kapcsolódó jogszabályok: A Pártfogó Felügyelői Szolgálat tevékenységéről, valamint ehhez kapcsolódóan egyes igazságügyminiszteri rendeletek módosításáról szóló 17/2003. (VI. 24.) IM rendelet; Osztályvezetők: Molnár József Felnőtt Korú Bűnelkövetők Pártfogó Felügyelői Osztálya Ügyfélfogadás: szszb_isz_i_4 számú melléklet szerint Nyíregyháza, március 9. Szabolcs-Szatmár-Bereg Megyei Kormányhivatal osztályvezető s.k. 11
13 PÁRTFOGÓ FELÜGYELŐI TEVÉKENYSÉG Ügycsoport megnevezése: Büntetőügyekben alkalmazott közvetítői tevékenység Ügycsoport rövid leírása: Nemzetközi mintára 2007-ben Magyarországon is lehetőség nyílt a helyreállító igazságszolgáltatás felé nyitni, oly módon, hogy a jogalkotók az alternatív intézkedések körét kibővítették a büntetőügyi mediáció lehetőségével. A tevékeny megbánás intézményének a bevezetésével az ügyben érintett két fél, a sértett és a terhelt számára lehetőség nyílt arra, hogy a bűncselekmény folytán kialakult konfliktusukat, egy semleges, harmadik - az ügyészségtől és a bíróságtól független - személy (közvetítő) segítségével rendezzék. A közvetítői eljárás törvényben meghatározott célja egy olyan írásbeli megállapodás létrejötte a két fél között, amely tartalmazza a bűncselekmény során kialakuló sérelem, sértett által kért és elfogadott módon történő jóvátételét. Hosszútávon elérendő cél, hogy a terhelt szembesülve tettének következményével, a jövőben jogkövető magatartást tanúsítson. Az eljárás a szégyenérzetre és nem a bűntudatra alapoz. A tevékeny megbánás a bűncselekmény büntetési tételétől függően büntethetőséget megszüntető okot eredményez vagy a büntetés korlátlan enyhítésére ad lehetőséget. A közvetítői eljárásban részt vehető terheltek köre: - személy elleni - közlekedési - vagyon elleni bűncselekmények vétségének vagy öt évi szabadságvesztésnél nem súlyosabban büntetendő bűntettének elkövetését a vádemelésig beismerte A közvetítői eljárásból kizárt terheltek: a) többszörös vagy különös visszaeső, 12
14 b) a bűncselekményt bűnszervezetben követte el, c) bűncselekménye halált okozott, d) a szándékos bűncselekményt a szabadságvesztés felfüggesztésének próbaideje alatt vagy a szándékos bűncselekmény elkövetése miatt végrehajtandó vagy részben felfüggesztett szabadságvesztésre ítélése után, a szabadságvesztés végrehajtásának befejezése előtt, illetőleg próbára bocsátás vagy vádemelés elhalasztásának tartama alatt követte el, e) korábban szándékos bűncselekménye miatt közvetítői eljárásban vett részt, és ennek eredményeként vele szemben a büntethetősége megszűnt vagy azt korlátlan enyhítést alkalmazták, ha az ügydöntő határozat jogerőre emelkedésétől az újabb szándékos bűncselekmény elkövetéséig két év még nem telt el. A közvetítői eljárás lefolytatásához szükséges iratok: Személyazonosításra alkalmas okirat. Hogyan kezdeményezhetem a közvetítői eljárás lefolytatását? Pártfogó felügyelői vélemény készítésekor a pártfogó felügyelő előtt tett nyilatkozatban vagy a nyomozó hatósághoz vagy a büntető ügyben eljáró hatósághoz intézett kérelemben. Letölthető dokumentum: szszb_isz_ii4a6(kérelem minta) Kapcsolódó jogszabályok: - A büntetőügyekben alkalmazható közvetítői tevékenységről szóló évi CXXIII. törvény; - A Büntető Törvénykönyvről szóló évi IV. törvény; - A Pártfogó Felügyelői Szolgálat tevékenységéről, valamint ehhez kapcsolódóan egyes igazságügyminiszteri rendeletek módosításáról szóló 17/2003. (VI. 24.) IM rendelet; - A büntetőeljárásról szóló évi XIX. törvény A közvetítői eljárást folytató pártfogó felügyelők: Dr. Magyar Erika Huncsikné Dr. Román Réka Lukács Gáborné Felnőtt Korú Bűnelkövetők Pártfogó Felügyelői Osztálya Felnőtt Korú Bűnelkövetők Pártfogó Felügyelői Osztálya 13
15 Ügyfélfogadás: Nyíregyháza, Kereszt u.9. hétfő-csütörtök péntek Telefon: 42/ Nyíregyháza, március 9. Szabolcs-Szatmár-Bereg Megyei Kormányhivatal osztályvezető s.k. 14

References: bíróság 
 bíróság 
 bíróság 
 bíróság 
 bíróság 
 bíróság